b"\n_START_ARTICLE_\nWorld of Warcraft: Battle for Azeroth\n_START_SECTION_\nUudet alueet\n_START_PARAGRAPH_\nKalimdorin ja It\xc3\xa4isten kuningaskuntien v\xc3\xa4liss\xc3\xa4 olevalle Suurelle merelle ilmestyy kaksi uutta aluetta: Kul Tiras, yksi Azerothin ihmisten seitsem\xc3\xa4st\xc3\xa4 valtakunnasta, ja Zandalar, Azerothin peikkojen alkuper\xc3\xa4inen kotisaari. Kul Tiras on ainoastaan Liittouman hahmoille ja se jakautuu kolmeen alueeseen: Tiragarde Sound, Drustvar ja Stormsong Valley. Zandalar on ainoastaan Lauman hahmoille ja sekin jakautuu kolmeen alueeseen: Zuldazar, Naz'mir ja Vol'dun._NEWLINE_Kul Tirasin ja Zandalarin lis\xc3\xa4ksi peliin lis\xc3\xa4ttiin useita ennest\xc3\xa4\xc3\xa4n kartoittamattomia saaria. Saarille voi astua vain kolmen pelaajan ryhmiss\xc3\xa4, jotka joutuvat my\xc3\xb6s kilpailemaan vastakkaisen ryhmittm\xc3\xa4n pelaajien kanssa saarten luonnonvarojen ker\xc3\xa4\xc3\xa4misest\xc3\xa4.\n_START_SECTION_\nLiittolaisrodut\n_START_PARAGRAPH_\nLiittolaisrodut (engl. allied races) olivat aiemmin Azerothissa t\xc3\xa4ysin neutraaleja. Suorittamalla tiettyj\xc3\xa4 v\xc3\xa4rv\xc3\xa4\xc3\xa4misteht\xc3\xa4vi\xc3\xa4, joiden j\xc3\xa4lkeen pelaaja voi luoda uuden kyseist\xc3\xa4 rotua edustavan hahmon. Liittouman liittolaisrotuihin kuuluvat tyhji\xc3\xb6haltiat (engl. void elves) (Alleria Windrunnerin v\xc3\xa4rv\xc3\xa4\xc3\xa4m\xc3\xa4t varjotaikuutta k\xc3\xa4ytt\xc3\xa4v\xc3\xa4t korkeahaltiat), Lightforged-draeneit (Valon armeijaan kuuluneet Argusilla taistelleet draeneit), Dark Iron -klaanin k\xc3\xa4\xc3\xa4pi\xc3\xb6t (jotka olivat aiemmin sodassa Bronzebeard-klaanin kanssa) sek\xc3\xa4 Kul Tirasin ihmiset. Lauman liittolaisrotuihin kuuluvat Y\xc3\xb6syntyiset (engl. Nightborne) (Suramarin entiset y\xc3\xb6haltiat), Highmountainin taureenit (joilla on Mulgoren taureeneista poiketen hirvim\xc3\xa4iset sarvet), Zandalari-heimon peikot (Azerothin peikkojen alkurotu) sek\xc3\xa4 mag'har -\xc3\xb6rkit (vaihtoehtoisen menneisyyden Draenorin \xc3\xb6rkit, jotka eiv\xc3\xa4t juoneet Mannorothin verta). Lis\xc3\xa4p\xc3\xa4ivityksess\xc3\xa4 8.3 tulevat uusina liittolaisrotuina Liittoumalle mechamaahiset (engl. Mecha Gnomes) sek\xc3\xa4 Laumalle kettumaiset vulperat.\n_START_SECTION_\nTarina\n_START_PARAGRAPH_\nAzerothin asukkaat joutuivat maksamaan kalliin hinnan tehd\xc3\xa4kseen lopun Palavan Legioonan hy\xc3\xb6kk\xc3\xa4yksest\xc3\xa4, kun titaani Sargeras ehti ennen vangitsemistaan iske\xc3\xa4 miekkansa Azerothiin ja haavoittaa sen maailmansielua. Mutta sit\xc3\xa4kin vaikeampi haaste on korjata Liittouman ja Lauman s\xc3\xa4rkynyt luottamus toisiaan kohtaan, kun kumpikin osapuoli havittelee sota-aseeksi maailmansielun verta, \xe2\x80\x9dazeriittia\xe2\x80\x9d. Konflikti eskaloituu entisest\xc3\xa4\xc3\xa4n, kun Lauma saa Kalimdorin kokonaan hallintaansa polttamalla maailmanpuu Teldrassiliin ja Liittouma It\xc3\xa4iset kuningaskunnat valtaamalla Lordaeronin p\xc3\xa4\xc3\xa4kaupungin rauniot. Azerothin tulevaisuus riippuu t\xc3\xa4st\xc3\xa4 pitk\xc3\xa4\xc3\xa4n kest\xc3\xa4neest\xc3\xa4 sodasta kahden ryhmittym\xc3\xa4n v\xc3\xa4lill\xc3\xa4."